open-index/open-wikipedia-markdown huggingface dataset:
Matti Kohva

**Matti Edgar Kohva** (6. tammikuuta 1939 Helsinki – 19. elokuuta 2015) oli suomalainen televisiotoimittaja sekä suhdetoiminnan ja vaikuttajaviestinnän asiantuntija. Hän toimi pitkään suomalaisen elinkeinoelämän mediasuhteita länsimarkkinoilla edistävän Finnfacts-instituutin johtajana ja 1990-luvun puolivälistä Helsingin kaupungin EU-edustuston päällikkönä.

Kohva valmistui agronomiksi 1965. Hän työskenteli 1963–1965 Yleisradion maatalous- ja metsätoimittajana, sitten maatalouden suhdetoimintakeskuksen johtajana ja 1967–1971 Mainostelevision asiaohjelmien päällikkönä. Vuosina 1971–1991 Kohva toimi Finnfacts-instituutin johtajana ja vuodesta 1988 Maanpuolustus-lehden päätoimittajana. Suomen liityttyä Euroopan unionin jäseneksi Kohva valittiin Helsingin kaupungin EU-toimiston päälliköksi edistämään Helsingin asemaa unionissa. Hän toimi tehtävässä vuodesta 1995 eläkkeelle jäämiseensä 2002 saakka.

Kohva oli mukana Maanpuolustuskurssiyhdistyksen ja Stadin slangi ry:n toiminnassa.

## Teoksia
*Kohva, Matti & Hautamäki, Jussi: *Berliinin kriisistä Maastrichtin sopimukseen. Muistiinmerkittyä Maanpuolustuskurssien ja -yhdistyksen 30-vuotistaipaleelta 1961–1991*, Maanpuolustuskorkeakouluyhdistys 1992. .
*Kohva, Matti: *Children of the Sun. In Praise of Lapland.* Ajatus 1997. .

## Lähteet

## Aiheesta muualla
*
*Matti Kohva Radio- ja tv-arkiston Ritva-tietokannassa
* Matti Kohvan muistokirjoitus Helsingin Sanomissa
Oboronprom

**Oboronprom** () on Venäjän valtionkorporaatio Rostehin tytäryhtiö. Se on vuonna 2002 perustettu teollisuuskonserni, johon kuluvissa yhtiöissä valmistetaan helikoptereita, turbiinimoottoreita ja ilmapuolustusjärjestelmiä. Yrityksen kotipaikka on Moskova.

Konsernin keskeisimmät tytäryritykset ovat:
* OAO Russian Helicopters (Vertoljoty Rossii, helikopterivalmistajien yhteenliittymä) 
* OAO ODK (United Engine Corporation, moottorivalmistaja, valmistaa yli 40 erityyppistä kaasuturbiinimoottoria (turboshaft) ilma- ja avaruusaluksille sekä maakaasun pumpausasemille.) ja
* ОАО Obronitelnyje sistemy (ilmapuolustusjärjestelmät, kuten S-300 ohjusjärjestelmän keskeiset osat).

Rostehin johto kertoi elokuussa 2013 haluavansa purkaa Obronpromin tarpeettomana Rostehin organisaatiotasona holdingyhtiöiden ja emoyhtiön välissä. Vertoljoty Rossiin eli helikopterituotannon holdingyhtiön listaamista pörssiin on suunniteltu. Moottorivalmistuksen kerrottiin puolestaan olevan taloudellisesti kannattamatonta, tarvitsevan valtiollista tukea ja vaativan toiminnan uudelleenkohdistamista.

## Lähteet
John Smith (koripalloilija)

**John Smith** (s. 1. maaliskuuta 1973) on yhdysvaltalainen aktiiviuransa lopettanut koripalloilija.

Smith pelasi ammattilaisurallaan Suomessa, Uudessa-Seelannissa ja Yhdistyneessä kuningaskunnassa. Suomessa Smith edusti Pyrbasketia kaudella 1998–1999 tehden 18,0 pistettä ja ottaen 8,2 levypalloa ottelua kohden. Hän pelasi Suomen pääsarjaa myös Äänekosken Huimassa ja BC Jyväskylässä, jossa teki Suomi-uransa parhaat tilastolukemat, 20,6 pistettä ja 8,9 levypalloa ottelua kohden.

## Lähteet
* John Smith  baskethotel.com
* John Smith basketball profile eurobasket.com 

### Viitteet
Viktor Vlasov (koripalloilija)

**Viktor Petrovitš Vlasov** (, 1. syyskuuta 1925 Moskova, Venäjän SFNT – 2002) oli Neuvostoliittoa edustanut koripalloilija, olympiamitalisti ja Euroopan mestari.

Vlasov saavutti olympiahopeaa Neuvostoliiton koripallomaajoukkueen pelaajana Helsingissä 1952. EM-kilpailuissa hän voitti kultaa vuosina 1951 ja 1953 sekä pronssia vuonna 1955.

## Lähteet
* Viktor Vlasov Bio, Stats, and Results Olympics at Sports-Reference.com 

### Viitteet
Viktor Vlasov (ampuja)

**Viktor Aleksejevitš Vlasov** (, s. 11. kesäkuuta 1951 Moskova, Venäjän SFNT) on Neuvostoliittoa edustanut, aktiiviuransa lopettanut kilpa-ampuja ja olympiavoittaja.

Vlasov voitti 50 metrin pienoiskiväärin asentokilpailun olympiakultaa Moskovassa 1980.

## Lähteet
* Viktor Vlasov Bio, Stats and Results  Olympics at Sports-Reference.com 

### Viitteet
WarioWare

**WarioWare**, tunnetaan Japanissa nimellä **Made in Wario** (メイド イン ワリオ *Meido in Wario*), on videopelisarja Nintendon alustoille. Sarjan aloitti vuonna 2003 Game Boy Advance -alustalle julkaistu Warioware, Inc.: Minigame Mania.

## Sarjan pelit
* *[[Warioware, Inc.: Minigame Mania]]* (Game Boy Advance)
** *WarioWare, Inc.: Mega Party Game$* (Nintendo GameCube) (Sisältää kaikki GBA version mikropelit) (Julkaistu Japanissa nimellä **Atsumare!! Made in Wario**)
* **' (Game Boy Advance) (Julkaistu Japanissa nimellä **Mawaru Made in Wario**)
* **' (Nintendo DS) (Julkaistu Japanissa nimellä **Sawaru Made in Wario**)
* **' (Wii) (Julkaistu Japanissa nimellä **Odoru Made in Wario**)
* **' (Nintendo DSi) (Japanissa nimellä **Utsusu Made in Wario**)
* *[[WarioWare D.I.Y.|WarioWare D.I.Y Do It Yourself]]* (Nintendo DS) (Japanissa nimellä **Made in Ore**)
* ''Game & Wario (Wii U)
* WarioWare Gold (Nintendo 3DS)
* WarioWare: Get It Together! (Nintendo Switch)
* WarioWare: Move It! (Nintendo Switch)

## Aiheesta muualla
* WarioWare Mariowiki.com.
VSMPO-AVISMA

**VSMPO-AVISMA** () on yksi Venäjän keskeisistä kaivos- ja metalliteollisuusyhtymistä. Se on maailman suurin titaanin ja suuri alumiinin tuottaja. Yhtiön päätuotteet valmistetaan titaanista, sen yhdisteistä kuten ferrotitaanista. Tuotannossa ovat myös alumiini ja sen yhdisteet, teräs ja nikkelipohjaiset yhdisteet. Näistä valmistetaan tankoja, levyjä, kalvoja, putkia ja kehittyneempiä rakenteita kuten kuluttajamarkkinoille suunnattuja ajoneuvojen alumiinivanteita. Yhtiön titaani- ja alumiinituotteita käytetään runsaasti ilmailun, koneenrakennuksen, laivanrakennuksen ja muiden teollisuusalojen tarpeisiin.

Yhtiön palveluksessa työskentelee noin 19&nbsp;000 henkeä.

Yhtiö toimittaa metallituotteitaan 300 asiakasyritykselle kaikkiaan 48 maahan. Yhtiön merkittäviin asiakkaisiin lukeutuvat Boeing, Embraer, Rolls-Royce, Airbus, Goodrich, Pratt & Whitney, Safran ja Messier-Bugatti-Dowty sekä venäläinen ilmailuteollisuus. Keskeisten asiakkaittensa kanssa yhtiö on sopinut kumppanuussopimuksia. Esimerkiksi 100 prosenttia Embraerin käyttämästä titaanista tulee VSMPO-AVISMA -yhtymästä. Boeingilla osuus on 35%, EADS:llä (Airbus) 65% ja Goodrichillä 90%.
 
Yhtiön pääkonttori on Uralin itäpuolella Sverdlovskin alueen Verhnjaja Saldan kaupungissa. Yhtiön osake on noteerattu Moskovan pörssiissä (MCX:VSMO). Yhtiön jouduttua taloudellisiin ongelmiin Venäjän valtionkorporaatio Rosteh osti enemmistön yhtiön osakkeista turvatakseen ilmailuteollisuudelle keskeisen tuotantoalan jatkuvuuden ja hallinnan. Vuonna 2012 Rosteh myi kuitenkin runsaan 45 prosentin osakeomistuksen ja jätti itselleen yhä 25 prosentin (+1 osake) omistusosuuden. Yhtiön johdolle siirtyi 50% (+1 ääni) osakekannasta. VSMPO-AVISMA hallitse noin 30 prosenttia maailman titaanintuotannosta. 

RIAraitingin sadan venäläisen suuryritysten vuoden 2014 vertailussa yhtymä sijoittui markkina-arvoltaan 48 suurimmaksi. Yhtiön arvoksi arvioitiin 87,312 miljardia ruplaa vuoden 2013 lopussa (+18,6&nbsp;% edellisvuoteen).

## Lähteet

## Aiheesta muualla
*Company Profile for VSMPO-AVISMA Corp (VSMO)  (bloomberg.com)
Lucas Orbán

**Lucas Alfonso Orbán** (s. 3. helmikuuta 1989 Buenos Aires, Argentiina) on argentiinalainen jalkapalloilija. Hän edustaa kotimaassaan Racing Clubia. Hän on pelannut kotimaansa lisäksi Ranskassa, Espanjassa ja Italiassa. Hän on pelipaikaltaan vasen laitapuolustaja.

## Seurajoukkueura
31. heinäkuuta 2013 Orbán teki nelivuotisen sopimuksen ranskalaisseura Bordeaux’n kanssa. Hän teki ensiesiintymisensä joukkueessa 13. syyskuuta 2013 ottelussa Paris Saint-Germainia vastaan.

11. elokuuta 2014 Orbán siirtyi espanjalaisseura Valenciaan viisivuotisella sopimuksella.

## Lähteet

## Aiheesta muualla
* Lucas Orbánin esittely ja tilastot Soccerway-sivustolla
Shazam

**Shazam** on sovellus, jonka avulla käyttäjät voivat tunnistaa soivia musiikkikappaleita. Ohjelma on saataville iOS-, Android-, BlackBerry-, Symbian- ja Windows Phone -mobiilikäyttöjärjestelmille sekä vuodesta 2014 alkaen myös Windows 8- ja Mac-tietokoneille.

Shazam kerää musiikista älypuhelimen tai kannettavan tietokoneen sisäänrakennetulla mikrofonilla lyhyen näytteen, josta muodostetaan akustinen sormenjälki (ks. musiikkitiedonhaku). Jos Shazamin palvelimelta löytyy sormenjälkeä vastaavan kappaleen tiedot, ne näytetään käyttäjälle. Jotkin Shazamin versiot näyttävät käyttäjälle myös linkkejä esimerkiksi iTunesiin, YouTubeen, Spotifyhin tai muihin musiikkipalveluihin, josta kappale löytyy.

Helmikuussa 2014 IT-asiantuntijat havaitsivat, että Shazamin Android-versio välittää käyttäjän henkilökohtaisia tietoja mainostajille.

## Lähteet
Viktor Vlasov

**Viktor Vlasov** –nimisiä henkilöitä ovat:

* Viktor Vlasov, neuvostoliittolainen koripalloilija
* Viktor Vlasov, neuvostoliittolainen kilpa-ampuja
SoundHound

**Soundhound** on mobiilisovellus, jonka avulla käyttäjät voivat tunnistaa soivia musiikkikappaleita. Ohjelma on saataville iOS-, Android-, BlackBerry- ja Windows Phone -käyttöjärjestelmiin.

## Katso myös
* Shazam
Iskuryhmä

**Iskuryhmä** () on vuonna 1985 valmistunut neuvostoliittolainen toimintaelokuva, jonka on ohjannut Mihail Tumanišvili. Tammikuussa 1986 ensi-iltaan tullut Iskuryhmä oli vuoden toiseksi katsotuin elokuva Neuvostoliitossa.

## Tausta
Elokuvaa on usein kutsuttu "Neuvosto-Ramboksi" amerikkalaisten Rambo-elokuvien mukaan, vaikka sen sankareina on kokonainen sotilasyksikkö yksittäisen taistelijan sijaan. Noin seitsemän kuukautta *[[Rambo – taistelija 2]]:n* jälkeen ensi-iltaan tullutta Iskuryhmää on lännessä pidetty myös Neuvostoliiton harkittuna vastavetona Rambolle. Iskuryhmässä on useiden muiden kylmän sodan aikaisten neuvostoelokuvien tavoin vahvaa amerikkalaisvastaista propagandaa, mutta se jäi Mihail Gorbatšovin aloittaman uudistuspolitiikan myötä tiettävästi viimeiseksi lajityyppinsä edustajaksi. Elokuvaa itsessään ei pidetä kovinkaan korkeatasoisena.

## Juoni

Floridassa sijaitsevalle golfkentälle kokoontuneet amerikkalaiset teollisuuspohatat päättävät aiheuttaa aseellisen selkkauksen Neuvostoliiton ja Yhdysvaltojen välille, koska pelkäävät aseistariisuntasopimuksien vähentävän heidän omistamiensa asetehtaiden voittoja. He päättävät upottaa Singaporesta San Diegoon matkalla olevan amerikkalaisen luksusristeilijän ja lavastaa Neuvostoliiton syylliseksi tapahtuneeseen. Tehtävään palkataan entinen sotilas Jack Hessalt, joka Vietnamin sodan aikana oli syyllistynyt lukuisiin siviilien joukkomurhiin. Hänen pieneltä Tyynenmeren saarelta laukaisemansa ohjus osuu kuitenkin väärään alukseen, jolla purjehtinut pariskunta pelastuu samalle saarelle. Sotaharjoituksesta palaamassa oleva Neuvostoliiton Tyynenmeren laivaston alus vastaanottaa upotetun veneen hätäsignaalin ja rientää pelastamaan sen matkustajia autiona pidetyltä saarelta, jossa kuitenkin sijaitsee CIA:n salainen ohjustukikohta. Sota-aluksessa on mukana majuri Shatokhinin johtama laivaston erikoisjoukkojen yksikkö, jonka tehtäväksi muodostuu lopulta pelastaa maailma kolmannelta maailmansodalta, kun epäonnistumisestaan suuttunut Hessalt päättää iskeä Neuvostoliittoa vastaan ydinohjuksella.  

## Rooleissa

## Lähteet

## Aiheesta muualla
*''Iskuryhmä'' Rusfilmin sivuilla  (englanniksi)
*Tällainen on vuoden 1985 ”neuvosto-Rambo”, juttu *Helsingin Sanomissa* 23.2.2018
Mihail Tumanišvili

**Mihail Iosifovitš Tumanišvili** (, , 19. kesäkuuta 1935 Moskova – 22. joulukuuta 2010 Moskova) oli georgialaistaustainen venäläinen elokuva- ja teatteriohjaaja. Hänet tunnetaan parhaiten 1980–1990-luvun toiminta- ja historiallisista elokuvistaan, joista tunnetuin on vuonna 1985 valmistunut *[[Iskuryhmä]]*.

Näyttelijäksi opiskellut Tumanišvili toimi pitkään ohjaajana Moskovan Puškin-teatterissa, sekä esiintyi muutamassa elokuvassa 1950–1960-lukujen vaihteessa. Omia elokuviaan hän alkoi tehdä vuonna 1981 ja ohjasi niiden lisäksi myös useita televisiosarjoja 1990- ja 2000-luvuilla. Vuonna 1980 Tumanišvili toimi Moskovan olympialaisten avajais- ja päätösseremonioiden pääohjaajana.

## Elokuvia
**[[Vastasiirto]]* (1981)
**[[Tapahtuma ruudukossa 36-80]]* (1984)
**[[Iskuryhmä]]* (1986)

## Lähteet

## Aiheesta muualla
*Mihail Tumanishvili Internet Movie Databasessa
Ungulata

**Kaviokyntiset**  eli **ungulaatit** (Ungulata) on luokittelematon taksoni ylälahkon Laurasiatheria ja lahkojen välissä. Siihen kuuluvat kavioeläimet (Perissodactyla), sorkkaeläimet (Artiodactyla),  valaat (Cetacea) sekä joitakin sukupuuttoon kuolleita lahkoja. Kaikki ryhmän lahkot todennäköisesti polveutuvat yhteisestä kantamuodosta, joka oli varhaisin kaviokyntisiin kuuluva eläin. Varhaisin tunnettu ryhmän edustaja on *[[Protungulatum]]*, joka eli Pohjois-Amerikassa liitukaudella.

## Lähteet

## Aiheesta muualla
* http://www.ultimateungulate.com/whatisanungulate.html
Psikoosi

**Psikoosi** (C6H12O6) on ketooseihin kuuluva heksoosimonosakkaridi. Luonnossa yhdiste esiintyy harvinaisena ja sillä on jonkin verran käyttöä makeutusaineena vähäkalorisissa tuotteissa.

## Ominaisuudet, valmistus ja käyttö
Psikoosia esiintyy *Streptomyces hygroscopicus*-bakteerin tuottamissa nukleosidiantibiooteissa psikofuraniinissa ja dekoyiniinissa, joista sitä saadaan hydrolyysin avulla. Sitä esiintyy myös eräissä kasveissa, kuten *[[Itea]]*-suvun kasvien lehdissä, joissa se esiintyy 6-fosfaatti- ja 1,6-bisfosfaattijohdannaisina ja pieniä määriä sokeriruo'osta saatavassa melassissa. Luonnossa esiintyy ainoastaan D-enantiomeeria.

Psikoosi liukenee veteen ja alkoholeihin ja esiintyy vesiliuoksessa pääasiassa rengasrakenteisina furanooseina ja pyranooseina ja avoketjuista ketoheksoosia on vain hyvin vähän. Eri muotojen suhteet ovat seuraavat: 39&nbsp;% α-furanoosia, 24&nbsp;% β-pyranoosia, 22&nbsp;% α-pyranoosia ja 15&nbsp;% β-furanoosia. Psikoosin vesiliuoksen ominaiskiertokyky on +4,7&nbsp;°. Mutarotaatiota ei juurikaan esiinny.

Psikoosin on havaittu vaikuttavan hyödyllisesti sokeriaineenvaihduntaan. Yhdiste myös parantaa proteiinien kuumuudenkestoa ja sillä on havaittu kasvien kasvua parantavia ominaisuuksia.

Psikoosia valmistetaan pääasiallisesti bioteknillisesti. Lähtöaineina käytetään muita sokereita kuten D-alloosia tai halvempaa D-fruktoosia. Fruktoosista psikoosia tuotetaan tagatoosi-3-epimeraasientsyymin avulla ja käytetty bakteerikanta on *Agrobacterium tumefaciens*. Näin tuotettuna muodostuu psikoosin lisäksi usein myös glukoosia ja mannoosia, joista psikoosi voidaan puhdistaa käyttämällä glukoosi ja mannoosi hiivojen avulla etanoliksi.

Psikoosia voidaan käyttää makeutusaineena vähäkalorisissa ruuissa ja juomissa. Sillä on myös mahdollisesti käyttöä funktionaalisessa lääketieteessä.

## Lähteet

## Aiheesta muualla

* PubChem: D-Psicose 
* PubChem: L-Psicose 
* Human Metabolome Database (HMDB): D-Psicose 
* Kyoto Encyclopedia of Genes and Genomes (KEGG): D-Psicose 
*ChemBlink: Psicose  
*ChemBlink: D-Psicose
Ansis Brūns

**Ansis Brūns** (s. 15. tammikuuta 1989) on latvialainen keihäänheittäjä.

Brūns ei selviytynyt finaaliin Marrakechin alle 18-vuotiaiden MM-kilpailuissa 2005 heitettyään 700&nbsp;gramman keihästä 61,59 metriä. Bydgoszczin alle 20-vuotiaiden maailmanmestaruuskilpailuissa 2009 Brūns saavutti pronssia heitettyään 75,31 metriä. Hänen ennätyksensä on kesäkuussa 2017 Jelgavassa heitetty 82,00 metriä.

## Lähteet
Rebekka Haase

**Rebekka Haase** (s. 2. tammikuuta 1993) on saksalainen pikajuoksija.

Zürichin EM-kilpailuissa 2014 Haase pääsi 100 metrillä välieriin ajalla 11,35. Välierässä hän juoksi 11,52 ja karsiutui jatkosta. Vuonna 2015 Haase karsiutui Prahan EM-hallikilpailuissa 60 metrin juoksun välierissä. IAAF World Relays -kilpailuissa hän kuului Saksan pronssijoukkueeseen 4&nbsp;×&nbsp;200&nbsp;metrin viestissä. Hän voitti Tallinnan alle 23-vuotiaiden EM-kisoissa kultaa 100 ja 200 metrillä sekä Saksan pikaviestijoukkueessa. Pekingin MM-kisoissa hän karsiutui 100 metrin alkuerissä ajalla 11,29 ja sijoittui 4&nbsp;×&nbsp;100&nbsp;metrin viestissä viidenneksi.

Amsterdamin EM-kilpailuissa 2016 Haase karsiutui 100 metrin välierissä ja sai pronssia 4&nbsp;×&nbsp;100&nbsp;metrin viestissä. Rio de Janeiron olympialaisissa hän karsiutui 100 metrin alkuerissä ja kuului neljänneksi sijoittuneeseen Saksan pikaviestijoukkueeseen. Hän sijoittui Belgradin EM-hallikilpailuissa 2017 kahdeksanneksi 60 metrillä ajalla 7,21. IAAF World Relays -kilpailuissa 2017 hän saavutti kultaa 4&nbsp;×&nbsp;100&nbsp;metrin ja hopeaa 4&nbsp;×&nbsp;200&nbsp;metrin viestissä. Lontoon MM-kilpailuissa hän karsiutui 200 metrin välierissä ja oli pikaviestissä neljäs. Berliinin EM-kilpailuissa 2018 hän saavutti 4&nbsp;×&nbsp;100&nbsp;metrin viestissä pronssia ja karsiutui 200 metrillä välierissä. Glasgow'n EM-hallikilpailuissa 2019 hän karsiutui 60 metrin välierissä.

Haase kuului Saksan 4&nbsp;×&nbsp;100&nbsp;metrin viestijoukkueeseen, joka sijoittui viidenneksi vuonna 2021 järjestetyissä Tokion olympialaisissa. Hän juoksi ankkuriosuuden Saksan saavuttaessa pikaviestin MM-pronssia Eugenessa 2022 sekä voittaessa Euroopan-mestaruuden samana vuonna Münchenissä. EM-kilpailujen 100 metrillä hän karsiutui välierissä. Budapestin MM-kilpailuissa 2023 hän karsiutui 100 metrin alkuerissä ja oli 4&nbsp;×&nbsp;100&nbsp;metrin viestissä kuudes. Rooman EM-kilpailuissa 2024 hän karsiutui 100 metrin välierissä ja oli pikaviestissä neljäs. Saman vuoden Pariisin olympialaisissa hän juoksi ankkuriosuuden Saksan saadessa 4&nbsp;×&nbsp;100&nbsp;metrin viestissä pronssia. 100 metrillä hän karsiutui alkuerissä. Tokion MM-kilpailuissa 2025 hän juoksi 4&nbsp;×&nbsp;100&nbsp;metrin viestissä toisen osuuden Saksan pronssijoukkueessa.

Haasen ennätys 100 metrillä on 11,06 ja 200 metrillä ulkoradoilla 22,76. Sisäradoilla hän on juossut 60 metriä 7,14 ja 200 metriä 22,77.

## Lähteet
Koch Industries

**Koch Industries** [koʊk] on alun perin petrokemian alaan keskittynyt monialainen yritysryväs, jonka kotipaikka on Wichita Kansasin osavaltiossa Yhdysvalloissa. Se omistaa myös yhtiöt Georgia-Pacific, Flint Hills Resources, Koch Pipeline, Koch Fertilizer, Koch Minerals ja Matador Cattle Company. Vuonna 2013 yhtiöllä oli noin 60&nbsp;000 työntekijää. Sen liikevaihto vuonna 2012 oli 115 miljardia Yhdysvaltojen dollaria, millä se oli Yhdysvaltojen toiseksi suurin yksityinen yritys. Georgia-Pacific toimii metsäteollisuudessa ja Flint Hillsillä on öljynjalostamoita Alaskassa, Minnesotassa ja Texasissa. Koch Industries omisti myös elastaanin kehittäjänä tunnetun Invistan, kunnes myi sen kiinalaiselle Shandong Ruyille 2017.

Yhtiön pääomistajat ovat Charles Koch ja vuonna 2019 kuolleen David Kochin perikunta. Kummankin omaisuudeksi on arvioitu yli 50 miljardia dollaria. 

Charlesin ja Davidin isä, hollantilais-saksalaisten vanhempien poika MIT:ssä huippuypetrokemian insinööri Fred Koch perusti yhtiön vuonna 1940. Jo sitä ennen hän kehitteli bensiinintuotantoa tehostavia menetelmiä, mutta joutui hankauksiin amerikkalaisten öljyjättien kanssa ja lähti 1930-luvun taitteessa konsultoimaan Neuvostoliittoon krakkauslaitoksen rakentamista. Vasta 2000-luvulla on paljastunut, että hän auttoi myös natsi-Saksaa rakentamaan Europäische Tanklager- und Transport AG:n suurta öljynjalostamoa Hampuriin. Yhdysvaltoihin palattuaan Fred Koch oli yksi antikommunistisen John Birch Societyn varhaisista tukijoista.

Fred Koch kuoli 1967, ja hänen tiukasti kasvattamat neljä poikaansa taistelivat pitkään yhtiön johtajuudesta. Isänsä tavoin MIT:ssä kemianinsinööriksi opiskelleet Charles ja David liittoutuivat 1980-luvun alussa kahta muuta humanistisemmin suuntautunutta veljeä vastaan ja saivat yrityksen hallintaansa. He ostivat 1960-luvun lopulla osake-enemmistön Pine Bend -öljynjalostamosta Minnesotassa sekä 2000-vuosikymmenen puolivälissä metsäteollisuusjätti Georgia-Pacificin ja kemianyritys Invistan. 2010-luvulla Koch Industries osti elektroniikkayritys Molexin, sitten Guardian-lasitehtaan ja lannoiteyrityksen. Jo varhain veljekset alkoivat vaikuttaa myös konservatiivisten poliitikkojen taustalla. David Koch pyrki myös presidentiksi, mutta sai vain prosentin verran äänistä kun heidän liian liberaalina pitämä Ronald Reagan valittiin virkaan 1980.

Ernst & Youngin ja St. Gallenin yliopiston pitämässä listauksessa Koch Industries oli vuonna 2025 maailman kahdeksanneksi suurin perheyritys. 

Koch Industries on tärkeä osa Wichitan talouselämää, mutta muualla veljeksiä arvostellaan poliittisesta painostuksesta. Yhtiötä lähellä olevat tahot ovat rahoittaneet konservatiivista Teekutsuliikettä, kongresiin pyrkiviä republikaaniehdokkaita ja kampanjaa, jolla vastustetaan Kalifornian ilmastonmuutoslakia.

J. Howard Marshall teki yhteistyötä Koch Industriesin kanssa öljyalalla 1950-luvulta asti ja omisti kuollessaan 1995 yhtiöstä 14,6 prosenttia.

## Lähteet

## Aiheesta muualla
* Inside The Koch Empire: How The Brothers Plan To Reshape America Forbes 2012
Clémence Calvin

**Clémence Calvin** (s. 17. toukokuuta 1990) on ranskalainen kestävyysjuoksija.

Calvin saavutti hopeaa 10&nbsp;000 metrillä Zürichin EM-kilpailuissa 2014 ajalla 32.23,58. Berliinin EM-kilpailuissa 2018 hän sai hopeaa maratonilla ajalla 2.26.28. Ostravan alle 23-vuotiaiden EM-kilpailuissa 2011 hän oli 5&nbsp;000&nbsp;metrillä kolmas ajalla 16.02,07.

Maastojuoksun EM-kilpailuissa Calvin on saavuttanut joukkuekilpailussa hopeaa 2013 ja 2015. Henkilökohtaisessa kilpailussa hän oli seitsemäs 2015. Alle 23-vuotiaiden henkilökohtaisessa kilpailussa hän sai pronssia 2012.

Hänen ennätyksensä 3&nbsp;000 metrillä on 8.53,20, 5&nbsp;000 metrillä 15.07,58, 10&nbsp;000 metrillä 31.52,86, puolimaratonilla 1.09.52 ja maratonilla 2.26.28.

Calvin jäi vuonna 2019 kiinni dopingin käytöstä ja sai neljän vuoden kilpailukiellon.

## Lähteet
Laurasiatheria

**Laurasiatheria** on yleisimpiä istukkanisäkkäiden osalahkoon kuuluvia ylälahkoja. Siihen kuuluvia lahkoja ovat kavioeläimet (Perissodactyla), sorkkaeläimet (Artiodactyla), valaat (Cetacea), petoeläimet (Carnivora), muurahaiskävyt (Pholidota), lepakot (Chiroptera), siilit (Erinaceomorpha) sekä muun muassa päästäiset sisältävä Soricomorpha.

## Lähteet

## Aiheesta muualla
* http://www.bioline.org.br/request?zr12087 
* http://palaeos.com/vertebrates/laurasiatheria/laurasiatheria.html
Alderneyn punta

**Alderneyn punta** on Kanaalisaariin kuuluvalla Alderneyn saarella käytössä oleva rahayksikkö, joka on sidottu Englannin puntaan. Se jakaantuu 100 penceen.
S-mobiili

**S-mobiili** on S-ryhmän mobiilisovellus, jolla voi seurata bonustietoja ja sijoituksia, hoitaa pankki- ja vakuutusasioita, katsella ajankohtaisia etuja sekä etsiä bonustoimipaikkoja. 

Ohjelma on saatavilla iOS- ja Android-järjestelmille. S-mobiili tukee Android-versiota 8.0 tai uudempaa ja iOS-versiota 12.0 tai uudempaa.

## Lähteet
Ivan Hlinkan muistoturnaus 2014

**Ivan Hlinkan muistoturnaus 2014** alkoi 11. elokuuta ja finaali pelattiin 16. elokuuta 2014. Turnauksen voitti Kanada, kaadettuaan loppuottelussa Tšekin numeroin 2-6.

## Lopputulokset

## Katso myös
* Jääkiekon alle 18-vuotiaiden maailmanmestaruuskilpailut 2014

## Lähteet
* Leijonat.fi − Ivan Hlinkan muistoturnaus 2014
* Leijonat.fi – Kanada voitti Hlinka-turnauksen seitsemännen kerran peräkkäin
Māra Grīva

**Māra Grīva** (s. 4. elokuuta 1989) on latvialainen yleisurheilija, joka kilpailee pituushypyssä ja kolmiloikassa. Myös hänen sisarensa, Lauma ja Gundega ovat yleisurheilijoita.

Grīva sijoittui pituushypyssä viidenneksi Ostravan alle 23-vuotiaiden EM-kilpailuissa 2011 tuloksella 6,59 metriä. Kolmiloikassa hän oli yhdeksäs tuloksella 13,23 metriä. Helsingin EM-kilpailuissa 2012 Grīva hyppäsi tasan kuusi metriä, ja jäi karsintaan. Zürichin EM-kilpailuissa 2014 Grīva jäi ilman tulosta pituuden karsinnassa. Hän sai Taipein Universiadeissa 2017 pronssia kolmiloikassa tuloksella 13,58. Hän karsiutui pituushypyn loppukilpailusta Glasgow'n sisäratojen EM-kilpailuissa 2019.

Grīvan ennätys pituushypyssä on 6,59 metriä ja kolmiloikassa 13,81 metriä.

## Lähteet
Lasten Eurovision laulukilpailu 2014

**Lasten Eurovision laulukilpailu 2014** järjestettiin 15. marraskuuta 2014 Maltalla. Kilpailun järjestelyistä vastasi Maltan yleisradioyhtiö PBS, koska Malta oli voitettuaan edellisen vuoden kilpailun saanut Euroopan yleisradiounionilta oikeudet kilpailun järjestämiseen. Tämä oli ensimmäinen Maltan järjestämä Lasten Eurovision laulukilpailu. Montenegro, Slovenia ja Italia (joka myös voitti kilpailun) osallistuivat Lasten Eurovision laulukilpailuun ensimmäistä kertaa.

Kilpailun voitti ensikertaa osallistunut Italia Vincenzo Cantiellon kappaleella *"Tu primo grande amore"* (suom. *Sinä, ensimmäinen suuri rakkaus*), joka sai yhteensä 159 pistettä .

## Online-äänestys
EBU ilmoitti 30. lokakuuta 2014 vaihtavansa Lasten Eurovision laulukilpailun ääntenlaskennasta vastaava yhtiötä . Uusi yhtiö, Alankomaiden Rotterdamissa päämajaansa pitävä Sound of Data, oli kehittänyt uudenlaisen internet-äänestyksen ulkomailla asuville Lasten Eurovision laulukilpailun katsojille. Äänestysikkuna oli avoinna samaan aikaan, kun puhelin- ja tekstiviestiäänestyskin ja eniten nettiääniä saaneelle artistille oli valmistettu oma palkinto. Äänestäminen oli ilmaista ja kuka tahansa 16 kilpailevan maan ulkopuolella internetiä käyttävä saattoi antaa yhden äänen suosikkikappaleelleen.

Internet-äänestys ei kuitenkaan toiminut suunnitellusti, sillä odotetun noin 8 000 äänestäjän sijasta nettipalvelua käytti ensimmäisten kolmen sekunnin aikana 37 tuhatta ihmistä . Edellisen vuoden kilpailua Kiovasta oli katsonut internetissä noin 4 000 henkilöä, eikä Euroopan yleisradiounioni osannut odottaa niin suurta kiinnostusta. Äänestyksen järjestäjä Sound of Datakin oli varautunut vain 15 tuhannen henkilön ääniin . Äänestäjien suuren määrän vuoksi palvelu kaatui, eikä kaikkia nettiääniä saatu annettua.

Äänestyksen epäonnistumisen vuoksi internet-äänestyksen tuloksia ei koskaan julkistettu, eikä palkintoa jaettu .

## Osallistujat

## Lähteet
Kouvola (Punkalaidun)

**Kouvola** on kylä Punkalaitumella Pirkanmaan maakunnassa. Kylän aikaisempi nimi oli *Kouvonoja*.

Kouvola sijaitsee valtatie 2:n varrella kunnan lounaisosassa. Alastaron kirkonkylältä tuleva seututie 231 yhdistyy valtatiehen kylän kohdalla, ja eteenpäin Punkalaitumen kirkonkylälle jatkuu yhdystie 2310. Kylä rajoittuu pohjoisessa Punkalaitumeen kuuluvaan Kanteenmaan kylään ja etelässä Loimaan kaupunkiin. Ennen kuntaliitosta Kouvola rajoittui myös Alastaron kuntaan.

## Lähteet
Rolf Løvland

**Rolf Løvland** (s. 19. maaliskuuta 1955 Kristiansand) on norjalainen säveltäjä. Hän tuli tunnetuksi osana Secret Garden -duoa, jossa toimi pianistina ja säveltäjänä. Osana yhtyettä hän voitti vuoden 1995 Eurovision laulukilpailun kappaleella ”Nocturne”. Løvland oli myös vuoden 1985 euroviisujen voittokappaleen ”La det swinge” säveltäjä, sekä sävelsi Norjan euroviisukappaleet vuosina 1987 ja 1994. Løvland toimi myös Norjan kapellimestarina euroviisuissa vuosina 1992 ja 1993. Vuonna 2006 hän sävelsi musiikin televisio-elokuvaan *[[Mermaid Chair]]*.
Lauma Grīva

**Lauma Grīva** (s. 27. lokakuuta 1984) on latvialainen yleisurheilija, joka kilpailee pituushypyssä. Myös hänen sisarensa, Māra ja Gundega ovat yleisurheilijoita.

Grīva karsiutui pituusfinaalista Daegun MM-kilpailuissa 2011 hypättyään karsinnassa 6,27 metriä. Lontoon olympialaisissa 2012 hän hyppäsi karsinnassa 6,10 metriä, eikä selviytynyt finaaliin. Myöskin Moskovan MM-kilpailuissa 2013 Grīvan kisat päättyivät karsintaan hänen hypätessään 6,50 metriä. Lontoon MM-kilpailuissa 2017 hän sijoittui yhdeksänneksi tuloksella 6,54. Hän karsiutui loppukilpailusta EM-kilpailuissa 2010, 2012 ja 2014 ja 2018. 

Griva sijoittui 11:nneksi Birminghamin MM-hallikilpailuissa 2018. Hän karsiutui loppukilpailusta sisäratojen MM-kilpailuissa 2012 ja 2014 ja sisäratojen EM-kilpailuissa 2011, 2013 ja 2019.

Grīvan ennätys pituushypyssä on 6,86 metriä.

## Lähteet
Involutiini

**Involutiini**, tarkemmin (–)-involutiini, on aromaattinen yhdiste, joka on eristetty ja saanut nimensä pulkkosienestä (*Paxillus involutus*). Se on kemiallisesti 2,5-aryylisyklopentenoni, C17H13O6. Sinimukulasta (*Chamonixia caespitosa*) eristetty *(+)-chamoniksiini* muistuttaa involutiinia, mutta sillä on yksi happiatomi vähemmän. Näillä yhdisteillä on taipumus aiheuttaa sieniin ruskeita ja sinisiä värireaktioita kosketeltaessa. Involutiinia on epäilty pulkkosienimyrkytyksen aiheuttajaksi, mutta mahdollisesti oletus ei ole oikea, koska myös lepänpulkkosienessä (*Paxillus filamentosus*) on samaa ainetta eikä sen aiheuttamia myrkytyksiä ole todettu; toisaalta sen ravintokäyttö lienee vähäisempää.

## Lähteet
Jordan Rhodes

**Jordan Luke Rhodes** (s. 5. helmikuuta 1990 Oldham, Englanti) on jalkapalloilija, joka edustaa Englannin Valioliigassa pelaavaa Middlesbroughia. Rhodes on pelipaikaltaan hyökkääjä. Englannissa syntynyt Rhodes sai luvan edustaa Skotlannin jalkapallomaajoukkuetta, sillä hän kävi koulunsa Skotlannissa hänen englantilaisen isänsä Andy Rhodesin pelatessa siellä.

## Ura
### Seurajoukkueura
Ipswich Townin kasvatti Rhodes oli Ipswichissä kirjoilla vuoteen 2009 asti, mutta ei pelannut seurassa kuin 10 ottelua Mestaruussarjassa. Lähes koko Ipswich-uransa Rhodes oli lainalla alempien sarjatasojen seuroissa. 

Vuonna 2009 Rhodes siirtyi Englannin Ykkösliigassa pelanneeseen Huddersfield Towniin. Saman vuoden lokakuussa hän teki kahdeksassa minuutissa hattutempun Exeter City FC:tä vastaan. Hän oli Huddersfieldin kauden paras maalintekijä 23 osumallaan kaikissa kilpailuissa ja seuraavana vuonna hän toisti saman tehtyään 22 maalia kaikissa kilpailuissa. Kaudella 2011-12 Rhodes teki kuusi hattutemppua, mukaan lukien viisi maalia 6-0-voitossa Wycombe Wanderersia vastaan ja neljä maalia 4-4-tasapelissä Sheffield Wednesdayta vastaan. Rhodes voitti kaudella 2011-12 Ykkösliigan maalikuninkuuden 36 osumallaan ja hänet valittiin myös liigan parhaaksi pelaajaksi. 

Elokuussa 2012 Rhodes siirtyi valioliigaseurojen kosiskeluista huolimatta Mestaruussarjan Blackburn Roversiin arviolta kahdeksan miljoonan punnan siirtosummalla. Rhodesin maalitahti jatkui hyvänä ja hänet nimettiin Blackburnin kauden 2012-13 pelaajaksi iskettyään kaudella 26 maalia. Myös seuraavalla kaudella maaleja tuli hyvin, 25 kappaletta 46 ottelussa. Heinäkuussa 2014 Rhodes jatkoi sopimustaan Blackburnissa vuoteen 2019 asti. Kaudella 2014-2015 Rhodes teki 45 ottelussa 21 osumaa. Yhteensä Rhodes pelasi Blackburnin paidassa 159 ottelua tehden 82 maalia.

Helmikuussa 2016 Rhodes siirtyi Mestaruussarjan Middlesbrough FC:hen. Syyskuussa 2016 Rhodes teki Middlesbrough'n paidassa valioliigadebyyttinsä Tottenhamia vastaan.

### Maajoukkueura
Englannissa syntynyt Rhodes valitsi maajoukkuekseen Skotlannin, jossa hän oli käynyt kouluja nuorena. Alle 21-vuotiaiden maajoukkueessa kahdeksassa maaottelussa kahdeksan maalia iskenyt Rhodes on kaikkien aikojen paras maalintekijä. Skotlannin jalkapallomaajoukkueessa debyytti tuli vuonna 2011 Kyprosta vastaan ja ensimmäinen maaottelumaali elokuussa 2012 Australiaa vastaan Edinburghissa. 

## Lähteet
* 
* http://www.national-football-teams.com/player/45609/Jordan_Rhodes.html
Chakwalin piirikunta

**Chakwalin piirikunta** (pandžabiksi ja , ) on yksi Pakistanin Punjabin provinssin 36 piirikunnasta. Se perustettiin vuonna 1985 yhdistämällä osa Attockin ja Jhelumin piirikunnista. Piirikunta rajautuu pohjoisesta Rawalpindin ja Attockin piirikuntiin, idästä Jhelumin piirikuntaan, etelästä Khushabin piirikuntaan ja etelästä Mianwalin piirikuntaan.

Vain 12&nbsp;% Chakwalin yli miljoonasta asukkaasta asuu kaupungeissa, mikä tekee siitä Punjabin maaseutupainotteisimman piirikunnan. Piirikunta on jaettu viiteen tehsiliin: Chakwal, Choa Saidan Shah, Kallar Kahar, Lawa ja Talagang.

## Lähteet
Matt Bartkowski

**Matthew Richard ”Matt” Bartkowski** (s. 4. kesäkuuta 1988 Pittsburgh, Pennsylvania) on yhdysvaltalainen jääkiekkopuolustaja, joka pelaa AHL-joukkue Wilkes-Barre/Scranton Penguinsissa. Hän on Florida Panthersin seitsemännen kierroksen varaus vuodelta 2008.

Bartkowski laukoo vasemmalta. Hän on 185 senttimetriä pitkä ja painaa 89 kilogrammaa.
## Tilastot

## Lähteet
Sergei Litvinov (s. 1986)

**Sergei Sergejevitš Litvinov** (s. 27. tammikuuta 1986 Rostov-na-Donu, Neuvostoliitto) on venäläinen moukarinheittäjä. Hänen isänsä ja valmentajansa on moukarinheiton maailmanmestari ja olympiavoittaja Sergei Litvinov. Litvinov nuoremman ennätys on vuonna 2012 Moskovassa heitetty 80,98 metriä. Hän oli Valko-Venäjän kansalainen 15. heinäkuuta 2008 saakka, sitten Saksan kansalainen vuoden 2010 loppuun, jonka jälkeen hän on edustanut Venäjää.

Litvinov voitti pronssia vuoden 2014 EM-kisoista Zürichistä tuloksella 79,35 metriä. Hän voitti niin ikään pronssia vuoden 2013 kesäuniversiadeista Kazanista. Yleisurheilun MM-finaalissa 2009 Berliinissä Litvinov sijoittui viidenneksi tuloksella 76,58 metriä. Hän oli viides myös Pekingin MM-kilpailuissa 2015 tuloksella 77,24. MM-finaalissa Litvinov oli myös vuonna 2013 Moskovassa. Tuolloin sijoitus oli yhdestoista. 

183 senttimetriä pitkä ja 105 kiloa painava Litvinov edusti aiemmin Eintracht Frankfurtia. Nykyään hän edustaa mordvalaista seuraa.

Litvinov tunnusti vuoden 2023 alussa sosiaalisessa mediassa käyttäneensä dopingia ennätysvuonnaan 2012. Hänen ottamansa dopingaineet olivat anabolisia steroideja nimeltään turinaboli ja oksandroloni. *"Doping auttoi minua parantamaan tuloksia kahdella metrillä"*, Litvinov kirjoitti.

## Lähteet
* 
* 
* http://www.european-athletics.org/athletes/group=L/athlete=141451-litvinov-sergey/index.html

### Viitteet
Sergei Litvinov (täsmennyssivu)

**Sergei Litvinov** on seuraavien henkilöiden nimi:

*Sergei Litvinov (1958–2018), venäläinen moukarinheiton olympiavoittaja ja maailmanmestari
*Sergei Litvinov (s. 1986), venäläinen moukarinheittäjä (Sergei Litvinov vanhemman poika)
Notostylopidae

**Notostylopidae** oli lahkoon Notoungulata kuulunut heimo, joka eli Etelä-Amerikassa. Heimon lajit muistuttivat ulkonäöltään kaniinia ja niiden hampaat
olivat samanlaiset kuin jyrsijöillä.

## Lähteet
Hakuni (Punkalaidun)

**Hakuni** on kylä Punkalaitumella Pirkanmaan maakunnassa. Se sijaitsee Palojoen rannalla. Kylä on muodostettu 1. tammikuuta 1952 siirtämällä Huittisten Hakunin kylästä yksi maatila Punkalaitumen kuntaan.
Ornön kirkko

**Ornön kirkko** () on Ornön saarella Haningen kunnassa Ruotsissa sijaitseva kirkkorakennus. Kirkko rakennettiin vuosina 1883-1886 arkkitehti Ludvig Hawermanin suunnitelmien mukaan ja se on kopio Jämtlandissa sijaitsevasta Gillhofin kirkosta. Tällä kirkolla on ollut kaksi edeltäjää saarella. Ensimmäinen kappeli rakennettiin luultavasti 1300-luvun lopussa ja vuonna 1652 rakennettiin suurempi kirkko, jonka venäläiset tuhosivat vuonna 1719. Vuonna 1771 rakennettiin hautakappeli kirkon luoteiskulmaan ja sen lisäksi asehuone. Kirkko paloi kokonaan vuonna 1881 ja nykyinen kirkko valmistui viisi vuotta palon jälkeen.

## Lähteet

## Aiheesta muualla

* Bebyggelseregistret
Kévin Menaldo

**Kévin Menaldo** (s. 12. heinäkuuta 1992 Bordeaux, Ranska) on ranskalainen seiväshyppääjä. Hänen sisärataennätyksensä on Clermont-Ferrandissa vuonna 2018 hypätty 588. Ulkona hän on hypännyt parhaimmillaan 583 Forbachissa toukokuussa 2017. 

Menaldo voitti pronssia vuoden 2014 EM-kisoissa tuloksella 570. Menaldo jakoi pronssisijan Jan Kudličkan kanssa. Vuoden 2015 MM-kilpailuissa Pekingissä Menaldo oli finaalin kuudes tuloksella 580.

Vuoden 2013 Välimeren kisoissa Menaldo voitti hopeaa. Saman sijan hän saavutti alle 20-vuotiaiden EM-kisoissa 2011 Tallinnassa. 

Menaldo edustaa Entente Franconville Cesamea.

## Lähteet
* 
* http://www.european-athletics.org/athletes/group=M/athlete=154223-menaldo-kevin/index.html
HMS Valiant (1863)

**HMS Valiant** oli Ison-Britannian merivoimien vuonna 1861 vesillelaskettu Hector-luokan panssarifregatti. Vuonna 1868 valmistunut alus romutettiin vuonna 1957.

## Valmistus

Isaac Wattsin suunnittelema alus tilattiin 12. tammikuuta 1861 alun perin Millwallista Westwood & Baillielta, jonka ajauduttua konkurssiin tilaus siirrettiin vielä samana vuonna Thames Ironworks and Shipbuilding Companylle Leamouthiin Lontooseen. Köli laskettiin 1. helmikuuta 1861 ja alus laskettiin vesille 14. lokakuuta 1863. Alus valmistui telakan konkurssin ja aseistukseen tehtyjen muutosten vuoksi vasta 15. syyskuuta 1868.

## Palvelus
Alus siirrettiin reserviin elokuussa vuonna 1885 Devonportissa. Se sijoitettiin satamapalvelukseen  1897 varastolaivaksi ja alus nimettiin 1904 *HMS Indus IV*:ksi. Alus nimettiin uudelleen 1916 *HMS Valiant (Old)iksi* ja edelleen *HMS Valiant III*:ksi 3. tammikuuta 1918. Vuonna 1924 alus muutettiin kelluvaksi polttoainevarastoksi, missä tehtävässä se palveli romuttamiseensa saakka. Alus saapui 9. joulukuuta 1956 romutettavaksi Zeebruggeen.

## Lähteet
*
*
*
*
*

### Viitteet
Kuva (täsmennyssivu)

**Kuva** voi viitata seuraaviin:

* konkreettinen, kaksi- tai kolmiulotteinen esitys jostakin, katso kuva.
* lyhenteenkaltaisesti käytettynä mielikuva tai käsitys
* ortodoksinen pyhäinkuva, katso ikoni
* *Kuva*, Yhtyneiden Kuvalehtien 1937–1954 julkaisema taidelehti
* *Kuva*, vuosina 1998–2000 julkaistu valokuvausalan lehti.
Saint Helenan punta

**Saint Helenan punta** (SHP) on Saint Helenan saaren rahayksikkö, joka on käytössä myös Ascensionin saarella. Rahayksikkö on sidottu Englannin puntaan. Kolikoiden ja seteleiden ulkonäöt ja nimitykset vastaavat suurilta osin Yhdistyneessä kuningaskunnassa käytettyjä. Saint Helenan punta jakaantuu 100 penceen.

## Lähteet
Eric Dier

**Eric Jeremy Edgar Dier** (s. 15. tammikuuta 1994 Cheltenham, Englanti) on englantilainen jalkapalloilija. Hän edustaa Ranskan Ligue 1:ssä pelaavaa Monacoa. Hän on pelannut Englannin maajoukkueessa vuodesta 2015. 

Kauteen 2014–2015 asti Dier pelasi pääsääntöisesti keskuspuolustajan roolia sekä ajoittain tuurasi loukkaantuneita pelaajia oikeana laitapuolustajana. Kaudesta 2015–2016 lähtien hän pelasi pääasiassa puolustavana keskikenttäpelaajana, mutta myös keskuspuolustajana, mihin rooliin hän palasi vakituisesti maaliskuusta 2020 lähtien.

## Seurajoukkueura
Dier muutti perheensä mukana Portugaliin alle kymmenvuotiaana ja pelasi juniorivuodet Sporting Lissabonin joukkueessa. Englantiin ja Tottenhamin joukkueeseen hän muutti vuonna 2014. Hän pelasi Portugalin liigassa kahden kauden aikana 28 ottelua ja teki maalin toisessa liigaottelussaan marraskuussa 2012 Moreirensea vastaan. Tottenhamissa hän pelasi  274 valioliigaottleua ja teki 12 maalia. Mestarien liigassa hän pelasi Tottenhamin joukkueessa 30, Eurooppa-liigassa 20 ja Konferenssiliigassa kaksi ottelua. Hän tuli vaihdosta kentälle Tottenhamin tappiollisessa Mestarien liigan loppuottelussa 2019.

Tammikuussa 2024 Dier siirtyi saksalaisseura Bayern Müncheniin loppukauden mittaisella lainasopimuksella, johon sisältyi myös osto-optio. Kevätkaudella 2024 hän pelasi Bayernissa 15 Bundesliigan ottelua ja viisi Mestarien liigan ottelua. Bayern käytti lainasopimukseen sisältyneen osto-option ja kesällä 2024 Dier siirtyi Bayerniin pysyvästi. Kaudella 2024–2025 Dier pelasi Bayernin voittamassa Bundesliigassa 21 ottelua, joissa hän teki kaksi maalia: ensimmäisen 26. huhtikuuta 2025 ottelussa Mainzia vastaan ja toisen 3. toukokuuta 2025 heti seuraavassa ottelussa RB Leipzigiä vastaan. Mestarien liigassa hän pelasi kuusi ottelua ja teki maalin 16. huhtikuuta 2025 puolivälierien toisessa osaottelussa Interiä vastaan.

Kesällä 2025 Dier siirtyi Ranskan Ligue 1:ssä pelaavaan Monacoon kolmivuotisella sopimuksella.

## Maajoukkueura
Dier on pelannut Englannin maajoukkueessa 49 ottelua. EM-kilpailuissa 2016 hän pelasi täydet minuutit Englannin kolmessa alkulohko-ottelussa ja oli avauskokoonpanossa myös tappiollisessa neljännesvälieräottelussa Islantia vastaan mutta tuli 45 minuutin pelin jälkeen vaihtoon. Hän teki maalin alkulohko-ottelussa Venäjää vastaan. MM-kilpailuissa 2018 Englanti sijoittui neljänneksi ja Dier pelasi joukkueensa seitsemästä ottelusta kuusi, joista täydet minuutit Belgiaa vastaan sekä alkulohkossa että pronssiottelussa. MM-kilpailuissa 2022 hän tuli vaihdosta kentälle kahdessa ottelussa. Hän on tehnyt maalin EM-kilpailujen 2016 lisäksi ystävyysottelussa Saksaa vastaan maaliskuussa 2016 ja MM-karsintaottelussa Slovakiaa vastaan syyskuussa 2017.

## Lähteet

## Aiheesta muualla
Assodé

**Assodé** on muinainen kaupunki Nigerin Aïrvuoristossa. Se sijaitsee Agadezin alueen Arlitin departementin Timian kunnassa samannimisen kuivuneen joenuoman varrella.

Aïrvuoristoon 1100-luvulla muuttaneiden issandalan-tuaregien perustamaa Assodéa pidetään alueen vanhimpana kaupunkina. Se oli yksi Saharan poliittisista ja taloudellisista keskuksista. Kel gress ja kel owey -heimojen välisen valtataistelun seurauksena alueen karavaanikauppa siirtyi ensin Tadelizaan ja sen jälkeen Tin Chamaniin ja lopulta Agadeziin. Assodé säilyi Kel owey -heimon päällikön anastafidetin asemapaikkana 1910-luvun lopulle saakka, jolloin kaupunki jäi autioksi. Vuoden 2001 väestönlaskennassa Assodé mainitaan vedenottopaikkana, jossa oli 169 asukasta.

Kaupungista on säilynyt kivestä rakennettujen asuin- ja talousrakennusten sekä suuren moskeijan rauniot. Arkeologisissa kaivauksissa tehtyjen esinelöytöjen radiohiiliajoituksen perusteella se on syntynyt 1300-luvulla ja oli suurimmillaan 1500–1600-luvuilla. Kaivauksissa löydetty keramiikka on samanlaista kuin muissa kel owey -heimoon liittyvissä kohteissa.

## Lähteet
Äetsän lyhyttavaratehtaat

**Äetsän lyhyttavaratehtaat** (tuotemerkki ÄLY) oli Äetsässä toiminut teollisuuslaitos, jonka perusti vuonna 1929 Lauri Anselmi Hellström (1893–1977). Tehtaiden valmistamia tuotteita olivat mm. sarvi-, galaliitti- ja selluloidikammat, piiput, savukeimukkeet, tupakkapussit, kukkarot ja lompakot, sukka- ja hihanauhat, vyöt, salkut ja olkaimet. Oman valmistuksen ohella yritys toi maahan tupakointivälineitä, selluloidi- ja kumitavaroita, leluja sekä kodin koriste- ja käyttötavaraa. Työntekijöitä oli enimmillään noin 60–70.

Huittisten Keikyässä syntyneen Lauri Hellströmin isä teki sarvikampoja ja kutomasukkuloita, ja poika osallistui jo nuorena niiden myymiseen. Aluksi hän välitti isänsä ja muiden keikyäläisten käsityöläisten tuotteita paitsi Suomeen, myös Viroon ja muihin Baltian maihin, joista toi maahan raaka-aineita. Vuoden 1928 paikkeilla hän hankki auton, jolla hän kiersi tekemässä tukkukauppaa. Seuraavana vuonna oli aika avata oma tehdas Äetsän rautatieaseman lähelle. Oma nelikerroksinen teollisuuskiinteistö valmistui 1933. 

Hellström kehitti tehtaissaan kampojen käsityövalmistuksen koneelliseksi teollisuudeksi. 1930-luvulla Äetsän lyhyttavaratehtaat oli vanhin ja suurin täysin koneistettu kampatehdas Suomessa. Tehtaista muodostui myös seudun nahka- ja laukkuteollisuuden uranuurtaja, joka myi laukkuja muun muassa Hollantiin, Ruotsiin, Saksaan ja Tanskaan.

Sotien jälkeen tehtaiden menestys alkoi hiipua, kun verotus suosi tehdastuotannon sijasta kotivalmistusta, josta ei tarvinnut maksaa liikevaihtoveroa. Hellströmin yritys siirtyi kotityönä tehtyjen ja maahantuotujen tuotteiden välitykseen laajan kauppaedustajaverkoston avulla. Kesäkuussa 1960 tehtaiden koneet myytiin huutokaupalla.

Lauri Hellström kuoli 1977, ja Äetsän lyhyttavaratehtaat poistettiin kaupparekisteristä vuonna 1981.

## Lähteet
Juha Koponen

**Juha Koponen** (s. 27. kesäkuuta 1966 Turku) on suomalainen yritysjohtaja, joka toimi vuodesta 2020 kesäkuuhun 2024 Lähi-Tapiolan pääjohtajana. Koulutukseltaan hän on kauppatieteiden maisteri.

## Ura
Koponen on valmistunut kauppatieteiden maisteriksi Åbo Akademista vuonna 1990 pääaineenaan yritystalous. Koulu- ja opiskeluaikanaan Koponen toimi Turun oppilaskunnat ry:n puheenjohtajana ja Suomen lukiolaisten liiton varapuheenjohtajana.

Vuosina 1990–2002 hän toimi eri yrityksissä johtotehtävissä Suomessa, Britanniassa ja Belgiassa.

Vuonna 2002 Koponen siirtyi Tamroon, jossa hän toimi aluksi konsernin talousjohtajana ja johtoryhmän jäsenenä. Hän aloitti Tamro Suomen toimitusjohtajana vuonna 2006 ja Tamro-konsernin konsernijohtajana elokuussa 2009.

Tamron jälkeen hän toimi Veikkauksen toimitusjohtajana vuodet 2012–2016 siihen saakka, kun Veikkaus, Raha-automaattiyhdistys ja Fintoto yhdistyivät. Tammikuussa 2017 hän ryhtyi yrittäjäksi ja osti isänsä vuonna 1990 perustaman Build Care Oy:n, jonka Elaproof-tuote on vesipohjainen, myrkytön ja hengittävä vesieriste.

Koponen toimi myös Lähi-Tapiolan Pääkaupunkiseudun yhtiön hallituksessa.

Huhtikuussa 2019 hänet valittiin Lähi-Tapiolan pääjohtajaksi, jossa tehtävässä hänen piti aloittaa alkuvuonna 2020. Finanssivalvonnan (Fiva) mukaan Koposella ei kuitenkaan ollut riittävästi tehtävässä vaadittua osaamista vakuutusalalta, ja hänen virallinen aloituksensa lykkääntyi. Lähi-Tapiola hankki hänelle räätälöityjä opintoja muun muassa Tampereen yliopistosta. Fiva hyväksyi Koposen pääjohtajuuden kesäkuussa 2020. Fivan vaatima lisäkokemus oli kerätty muun muassa Lähi-Tapiolan vahinko- ja henkiyhtiöiden hallitusten puheenjohtajana. Juha Koponen kertoi luopuvansa Lähi-Tapiola-ryhmän pääjohtajuudesta toukokuussa 2024.

## Luottamustehtäviä

Koposen entisiä tai nykyisiä luottamustehtäviä:
*Finanssiala ry:n hallituksen puheenjohtaja (2022–2023)
*Keskuskauppakamarin valtuuskunnan jäsen (2012–) 
*Åbo Akademin säätiön valtuuskunnan jäsen (2013–2017), 
*SPR:n veripalvelun hallituksen jäsen (2014–2017) ja 
*Suomen Urheilugaala ry:n puheenjohtaja (2014–2016).

## Yksityiselämä
Koponen on naimisissa ja hänellä on neljä lasta. Hän harrastaa shakkia ja on toiminut Lounais-Suomen shakkiliiton puheenjohtajana 1990-luvulla.

## Lähteet

## Aiheesta muualla
*Koposen Twitter-tili
Hille Korhonen

**Hille Kristiina Korhonen** (ent. Viskari, o.s. Ranta-aho. s. 1961 Lohja) on suomalainen yritysjohtaja. Hän oli Nokian Renkaiden toimitusjohtajana kesäkuusta 2017 toukokuuhun 2020, jolloin hän sai potkut. Aiemmin Korhonen oli Fiskarsin tuotanto-, hankinta- ja logistiikkajohtaja sekä johtoryhmän jäsen vuodesta 2008 ja Alkon toimitusjohtaja vuodesta 2013.

Koulutukseltaan Korhonen on diplomi-insinööri Tampereen teknillisestä korkeakoulusta ja tekniikan lisensiaatti Teknillisestä korkeakoulusta. Hän työskenteli Outokumpu Copperilla logistiikan ja markkinoinnin kehittämistehtävissä 1993–1996, Nokialla logistiikan johtotehtävissä 1996–2003 ja Iittala-konsernin tuotanto-, hankinta- ja logistiikkajohtajana 2003–2008. Korhonen oli Nokian Renkaiden hallituksen jäsen vuosina 2006–2020 ja istuu vielä Kaupan liiton ja Ilmarisen hallituksissa. Maaliskuussa 2016 hän sai ensimmäistä kertaa Suomessa jaetun Women’s Board Awardin.

Vuonna 2018 Hille Korhonen promovoitiin Tampereen yliopiston kunniatohtoriksi.

Korhonen on naimisissa Pertti Korhosen kanssa. Heidän uusperheessään on viisi lasta.

## Lähteet

## Aiheesta muualla
* Hille Korhosen haastattelu Ylen Aamu-tv:ssä Yle Areena. 3.3.2016.
Azawagh

**Azawagh** (myös *Azawaγ*, *Azawaq*, *Azawak*) on muinainen jokilaakso Nigerin ja Malin rajalla. Se saa alkunsa Aïrvuoriston ja Tigidditin kalliorinteen vadeista, yhtyy pohjoisesta tulevaan Timmersoïhin ja laskee Nigerjokeen Niameyn alapuolella. Sadekausina laaksoon muodostuu väliaikaisia tulvajärviä. Tuaregipaimentolaiset hyödyntävät sen kasvillisuutta ja kaivoja. Alajuoksulla laakson niminä ovat Dallol Bosso ja Boboye. Laajemmassa merkityksessä Azawaghiksi kutsutaan viidenneltätoista pohjoiselta leveysasteelta Saharaan ulottuvaa paimentolaisvyöhykettä. Toisinaan se tarkoittaa samaa kuin Azawad.

## Lähteet